Eesti Mets

Eesti Mets on eesti metsandusajakiri. Ajakiri ilmus aastatel 1921–1940, 1941 ja 1943–1944 ning ilmub taas aastast 1989.

Ajakirja väljaandmise algatas 1920. aasta detsembris Eesti Metsateenijate Ühing, kes andis ajakirja välja 1930. aastani. 1931. aastast lisandusid ajakirja väljaandjate hulka Akadeemiline Metsaselts, Eesti Metsaühingute Liit ja Eesti Metsaülemate Ühing. 1938. aastal Eesti Metsaülemate Ühing likvideeriti, selle asemel asus ajakirja väljaandjate hulka Riigimetsateenijate Keskkogu. 1943–1944 andis ajakirja välja Metsade Keskvalitsus.

Ajakirja täielik nimi sel perioodil oli "Eesti Mets. Metsa ja jahinduse kuukiri". Ajakiri ilmus sagedusega kuus numbrit aastas. Ajakirja tellijate arv tõusis 919-lt (1921) 2323-ni (1939). 1941. aastal ilmus kolm ajakirja numbrit nimega Metsamajandus. 1943–1944 jätkas ilmumist Mets.

Peatoimetajad
1935–1940 Oskar Daniel
1940 Vassili Mutt
1943 Bernhard Tuiskvere

Vastutavad toimetajad
1921–1922 Christian Leilop
1922–1925 Albert Netze (hiljem Albert Vaharu)
1925–1927 J. Zolk
1927–1934 Oskar Daniel

Pärast aastakümneid kestnud pausi hakkas Eesti Mets uuesti ilmuma 1989. aastal. Ajakirja annab Keskkonnainvesteeringute Keskuse toetusel välja MTÜ Loodusajakiri. 2016. aastal sai Hendrik Relve järel ajakirja peatoimetajaks Kristiina Viiron. Aastas ilmub neli numbrit.

Viited

Välislingid
Ajakirja Eesti Mets kohta MTÜ Loodusajakirja kodulehel (vaadatud 24.02.2013)

Eesti teadusajakirjad
Loodusajakirjad
Eesti metsandusväljaanded
Eesti jahindus